[{"text_idx": "#000001", "text": "Jaapani tenniseta\u0308ht Naomi Osaka astus a\u0308rimaailma, nimelt lansseeris 23-aastane jaapanlanna ka\u0308esolval na\u0308dalal isikliku nahahooldussarja \u201eKinlo Skin\u201c."}, {"text_idx": "#000002", "text": "Kinlo Skin keskendub melaniinirikastele nahatoonidele ning Osaka loodab antud valdkonnas edu saavutada. Ka\u0308esolev aasta on Osakale tenniseva\u0308ljakul olnud keeruline, kuid nu\u0308u\u0308d teeb maailma edetabeli 3. reket algust oma a\u0308riga."}, {"text_idx": "#000003", "text": "US Openil sai Osaka s\u030cokk-kaotuse ta\u0308navuselt sensatsioonilt, finaali jo\u0303udnud kanadalannalt Leylah Fernandezilt. Pa\u0308rast lu\u0308u\u0308asaamist vihjas jaapanlanna, et vo\u0303tab tennises pausi. \u201eSeda on va\u0308ga raske so\u0303nadesse panna. Olen olukorras, kus pidevalt mo\u0303tlen sellele, et mida ma tegelikult teha tahan. Ausalt, ma ei tea, millal ma ja\u0308rgmisel korral tenniseva\u0308ljakule tulen vo\u0303i kus ja\u0308rgmise kohtumise pean. Vabandust,\u201c u\u0308tles ta pressikonverentsil."}, {"text_idx": "#000004", "text": "\u201eArvan, et ma mo\u0303nda aega ei ma\u0308ngi. Isegi vo\u0303ites ei tunne ma ennast o\u0303nnelikuna, vaid mind valdab mingi kergendusetunne. Kuid kui kaotan, olen kurb. Ma ei taha nutta,\u201c lisas Osaka."}, {"text_idx": "#000005", "text": "Ma\u0308ngus Fernadeziga na\u0308gi Osaka u\u0308sna frustreerunud va\u0308lja, ta loopis mitu korda reketit. \u201eMa ei suutnud ennast talitseda, ma ei tea miks ma niimoodi ka\u0308itusin vo\u0303i tundsin, palun pa\u0308riselt vabandust,\u201c lisas ta. USAs elav neljakordne suure sla\u0308mmi vo\u0303itja Osaka on auhinnarahadena teeninud ligi 20 miljonit dolllarit, sellest 2,1 miljonit ka\u0308esoleval aastal."}, {"text_idx": "#000013", "text": "Naiste finaalis kohtuvad ja\u0308rgmine ja endine esireket"}, {"text_idx": "#000015", "text": "TennisNet.ee \u2013 mis? miks? ja kellele?"}]